
 వెంటనే రెండో చెయ్యి కూడా రెండో చెంపకి అడ్డం పెట్టుకుని బెదురుగా దగ్గరికి వచ్చింది జ్యోతి. ప్రేమగా జ్యోతి నుదిటి మీద పెదిమలతో స్పృశించింది ఐశ్వర్య. "ఎక్కడికీ వెళ్ళనక్కర్లేదని నాన్నకి చెప్పు!" అంది.
 "వెళ్ళకపోతే ఎట్లా?" అంది జ్యోతి అయోమయంగా.
 "ఎట్లాగంటే ఇవాళనుంచీ ఈ తోటంతా నీదే. ఆ రోజు మీ నాన్న నీకు తోటలోని జాంపండు కోసిచ్చాడని కోపగించుకుని తెలిసీ తెలియనితనంతో చెయ్యి చేసుకున్నాను కదా! ఆ పాపానికి పరిహారంగా ఈరోజు ఈతోట నీకు రాసి ఇచ్చేస్తున్నాను జ్యోతీ. మీ నాన్నని ఇక్కడే ఉండి పాటలు పాడుకుంటూ తోటపని చేసుకోమను. నువ్వు కూడా చిలకమ్మా గోరింకా అని వంతపాడుతూ ఉండు! పాటల్లో నాన్న పోలికే వచ్చిందే!" అంది నవ్వుతూ. జ్యోతి మొహం వెయ్యి ఆర్క్ లైట్ల వెలుతురుతో మెరిసిపోయినట్లయింది. తనకి ఉన్నదానిని ఎదుటివాళ్ళకి ఇవ్వడంలో ఉన్న అపారమైన ఆనందం ఏమిటో మొదటిసారిగా తెలిసివచ్చింది ఐశ్వర్యకి. సిగ్గుగా అంది జ్యోతి "మరి తోటపని నాన్న చేస్తే కాశీ అన్న?"
 వెంటనే లక్కీ అందుకుంది "మీ కాశీ అన్నకి చాలా స్పెషల్ ఉద్యోగం ఒకటి వేరే ఉందిలే! రాత్రింబగళ్ళు ఒకేపని!" అంది ఐశ్వర్యవైపు ఓరగా చూసి నవ్వుతూ.
 ఈలోగా తోటమాలి మల్లయ్య కూడా అక్కడికి చేతులు నులుముకుంటూ బెరుగ్గా వచ్చాడు.
 రాగానే అతనికి కూడా చెప్పింది ఐశ్వర్య, తోటంతా జ్యోతికి రాసిచ్చేస్తున్న సంగతి.
 చాలా నొచ్చుకుంటూ అన్నాడు మల్లయ్య. "మీరు ఇంత శుభవార్త చెబితే దానికి బదులుగా నేను చాలా దుర్వార్త ఒకటి మోసుకొచ్చానమ్మా!" అన్నాడు నేరస్తుడిలాగా.
 "ఏమిటి మల్లయ్య?" అంది ఐశ్వర్య.
 "ఇందాక పడిన పిడుగు సరిగ్గా మన ఫ్యాక్టరీ మీద..." అన్నాడు మల్లయ్య.
 ఒక్క క్షణం మౌనంగా ఉండిపోయింది ఐశ్వర్య. తర్వాత ఆమె పెదిమలు చిరునవ్వుతో అరవిచ్చుకున్నాయి.
 "సారా ఫ్యాక్టరీ సర్వనాశనం అయిపోవడం కంటే శుభవార్త ఏముంటుంది మల్లయ్య. మరి...మరి ఫ్యాక్టరీ కడుతున్న వర్కర్స్ కి ఏమీ కాలేదు కదా"
 "ఇవాళ వాళ్ళెవరూ పన్లోకి రాలేదమ్మా. మీమీద కోపంతో చెప్పాపెట్టకుండా స్ట్రయిక్ చేశారుట"
 దీర్ఘంగా శ్వాస తీసుకుంది ఐశ్వర్య. తన మీది కోపం వాళ్ళని రక్షించిందన్న మాట. థాంక్ గాడ్. ఆలోగా కాశీ అన్నాడు సాలోచనగా.
 "ఆరోజున పాపం కారు బ్లాస్ట్ లో నీ కారు డ్రైవరు చనిపోయాడు కదా! అతని కుటుంబానికి కూడా మనం ఏమన్నా చేయగలిగితే"
 "కారు డ్రైవరు కుటుంబంతో మొదలుపెట్టి ఈ వసుధైక కుటుంబంలో సాయం కావాల్సిన ప్రతివాళ్ళకీ మనకి చేతనయినంతగా సాయం చేద్దాం కాశీ. దేవుడు మనకి అరవైవేల కోట్లరూపాయల ఆస్తి ఇచ్చాడంటే ఆయన ఉద్దేశం దాన్ని విచ్చలవిడిగా తగలెయ్యమని కాదు. ఆ ఆస్తికి మనం ట్రస్టీలం మాత్రమే అనుకుని ధర్మకర్తలలాగా ధర్మకార్యాలు చెయ్యాలి. చెట్టు ఏం చేస్తుంది కాశీ? తనకి కాసిన పళ్ళని తనే తినెయ్యదు. ప్రజలకి పందారం చేస్తుంది.
 నది ఏం చేస్తుంది కాశీ? తనలోని నీళ్ళని తనే తాగెయ్యదు. దప్పిక కొన్నవారి దాహం తీరుస్తుంది. మనమూ అలాగే ఉండాలి కాశీ! మనకి ఉన్న దానితో..." అంటోంది ఐశ్వర్య ఉద్విగ్నంగా. 
 ఆనందాన్ని దాచుకుంటూ, ఆశ్చర్యం నటించాడు కాశీ.
 "ఎవరూ? ఐశ్వర్యేనా ఇలా మాట్లాడుతోందీ?" అన్నాడు.
 "ఐశ్వర్య కాదు - శ్రీ! ఐశ్వర్య అనేది పరాయివాళ్ళు పిలిచే పేరు. నా వాళ్ళంతా నన్ను శ్రీ అని పిలుస్తారు" అంది ఐశ్వర్య భావగర్భితంగా. సంతోషంగా ఐశ్వర్య చేతిని అందుకోబోయాడు కాశీ.
 ఇంతలో - వెనక నుంచి ఓ గొంతు వినబడింది.
 "తొందరెందుకు కాశీ! ఈ ఐశ్వర్య చేతికి బేడీలు పడబోతున్నాయ్! ఆమెకు పాణిగ్రహణం ఎలా చేస్తావ్?"
 ఉలిక్కిపడి తిరిగి చూశారు అందరూ.
 ఇన్ స్పెక్టర్ షణ్ముగం నిలబడి ఉన్నాడు అక్కడ! బద్ధకంగా చూసే మొద్దు చూపులు. నలిగిపోయి ఉన్న యూనిఫారం! జేబు దగ్గర ఇంకు మరక! షణ్ముగం అన్నాడు. "ఇదిగో అమ్మాయ్! రెండు నేరాలు చేసినందుకు నీమీద కేసు పెట్టాలి. ఒకటి: ప్రభుత్వం వారు ఇష్యూ చేసిన కరెన్సీ నోట్లని వాటిని వినియోగించవలసిన విధంగా కాకుండా, కరెన్సీ నోట్లని కరపత్రాలలాగా పబ్లిసిటీ కోసం ఉపయోగిస్తున్నట్లుగా ఊరి మీద వెదజల్లడం. రెండు: అన్ని చోట్లా, అన్నివేళలా అత్యంత గౌరవం ప్రకటించవలసిన జాతీయ పతాకాన్ని జాకెట్టుగా కుట్టించుకుని, ఆ విధంగా నేషనల్ ఫ్లాగ్ ని అగౌరవపరచడం!
 తను ఆ రోజున హెలికాప్టర్ లో నుంచి వంద రూపాయల నోట్లు వెదజల్లడం, ప్రెస్ మీట్ కి జాతీయ పతాకంతో కుట్టించిన జాకెట్టు వేసుకువెళ్ళడం - అంతా ఒక్కసారిగా గుర్తొచ్చింది ఐశ్వర్యకి.
 హతాశురాలయిపోయింది ఐశ్వర్య. తను చాలా పెద్ద పెద్ద విషయాలలోనే ఎవరికీ దొరకలేదు! ఇప్పుడు ఇంక అంతా సుఖాంతమై పోతుందనుకుంటూ ఉండగా -
 "కానీ - నీ మీద కేసు పెట్టను!" అన్నాడు ఇన్ స్పెక్టర్ షణ్ముగం, డ్రమెటిక్ గా.

 ventane rendo cheyyi kuudaa rendo chempaki addam pettukuni bedurugaa daggariki vachindi jyoti. premagaa jyoti nuditi meeda pedimalatho sprusinchindi aishwarya. "ekkadiki vellanakkarledani naannaki cheppu!" andi.
 "vellakapothe etla?" andi jyoti ayomayamgaa.
 "etlagante ivaalanunchii ee thotanthaa needhe. aa roju mee naanna neeku thotaloni jampandu kosichadani kopaginchukuni telisi teliyanitanamto cheyyi chesukunnanu kada! aa paapaaniki parihaaramgaa eeroju eethota neeku rasi ichestunnanu jyoti. mee naannani ikkade undi paatalu paadukuntuu thotapani chesukomanu. nuvvu kuudaa chilakamma gorinka ani vantapaadutuu undu! paatallo naanna polike vachinde!" andi navvutuu. jyoti moham veyyi ark laitla veluturutho merisipoyinatlayindi. tanaki unnadaanini edutivaallaki ivvadamlo unna apaaramaina aanandam emito modatisaarigaa telisivacchindi aishwaryaki. siggugaa andi jyoti "mari thotapani naanna cheste kaashi anna?"
 ventane lakki andukundi "mee kaashi annaki chala speshal udyogam okati vere undile! raatrimbagallu okepani!" andi aishwaryavaipu oragaa chusi navvutuu.
 eelogaa thotamaali mallayya kuudaa akkadiki chetulu nulumukuntu berugga vachaadu.
 ragane ataniki kuudaa cheppindi aishwarya, thotanthaa jyotiki rasichestunna sangati.
 chala nochukuntu annadu mallayya. "meeru inta subhavaarta chebithe daaniki badulugaa nenu chala durvaarta okati mosukochanamma!" annadu nerastudilaagaa.
 "emiti mallayya?" andi aishwarya.
 "indaaka padina pidugu sarigga mana factory meeda..." annadu mallayya.
 okka kshanam mounamgaa undipoyindi aishwarya. tarvaata aame pedimalu chirunavvutho aravichukunnaayi.
 "sara factory sarvanasanam ayipovadam kante subhavaarta emuntundi mallayya. mari...mari factory kadutunna workers ki emi kaaledu kada"
 "ivaala vaallevaruu panloki raledamma. meemeeda kopamtho cheppapettakunda striaik chesaruta"
 deerghamgaa shwasa teesukundi aishwarya. tana meedi kopam vaallani rakshinchindanna maata. thank gad. aalogaa kaashi annadu saalochanagaa.
 "aarojuna paapam kaaru blast loo nee kaaru draivaru chanipoyadu kada! athani kutumbaaniki kuudaa manam emanna cheyagaligithe"
 "kaaru draivaru kutumbamtho modalupetti ee vasudhaika kutumbamlo saayam kaavaalsina prativaallakee manaki chetanayinantagaa saayam cheddam kaashi. devudu manaki aravaivela kotlarupayala aasti ichadante aayana uddesam daanni vichchalavidigaa tagaleyyamani kaadu. aa aastiki manam trustylam matrame anukuni dharmakartalalaagaa dharmakaaryaalu cheyyali. chettu yem chestundi kaashi? tanaki kaasina pallani tane tineyyadu. prajalaki pandaaram chestundi.
 nadi yem chestundi kaashi? tanaloni neellani tane taageyyadu. dappika konnavari daaham teerustundi. manamuu alaage undaali kaashi! manaki unna daanitho..." antondi aishwarya udvignamgaa. 
 aanandaanni daachukuntuu, aascharyam natinchaadu kaashi.
 "evaruu? aishwaryena ilaa matladutondi?" annadu.
 "aishwarya kaadu - shree! aishwarya anedi paraayivaallu piliche paeru. naa vaallantaa nannu shree ani pilustaaru" andi aishwarya bhaavagarbhitamgaa. santoshamgaa aishwarya chetini andukoboyadu kaashi.
 intalo - venaka nunchi oo gontu vinabadindi.
 "tondarenduku kaashi! ee aishwarya chetiki baedeelu padabotunnay! aameku paanigrahanam ela chestav?"
 ulikkipadi tirigi chusaru andaruu.
 in spector shanmugam nilabadi unnaadu akkada! baddhakamgaa chuse moddu chuupulu. naligipoyi unna unifaram! jebu daggara inku maraka! shanmugam annadu. "idigo ammay! rendu neraalu chesinanduku neemeeda kesu pettali. okati: prabhutvam vaaru ishyuu chesina corrensy notlani vaatini viniyoginchavalasina vidhamgaa kakunda, corrensy notlani karapatraalalaagaa publicity kosam upayogistunnatlugaa oori meeda vedajalladam. rendu: anni chotla, annivelalaa atyanta gowravam prakatinchavalasina jaateeya pataakaanni jakettuga kuttinchukuni, aa vidhamgaa neshanal flag ni agouravaparachadam!
 tanu aa rojuna helicapter loo nunchi vanda roopaayala notlu vedajalladam, press meat ki jaateeya pataakamtho kuttinchina jaakettu vesukuvelladam - antaa okkasariga gurtochindi aishwaryaki.
 hatasuralayipoyindi aishwarya. tanu chala pedda pedda vishayaalalone evariki dorakaledu! ippudu inka antaa sukhantamai potundanukuntu undagaa -
 "cony - nee meeda kesu pettanu!" annadu in spector shanmugam, drametic gaa.